ไฟแนนเชียลไดเจสต์
เหมราช+โกลว์ฯร่วมทุนโรงไฟฟ้าพลังลม
21 ส.ค. 2554

เหมราช+โกลว์ฯร่วมทุนโรงไฟฟ้าพลังลม
บริษัท เหมราชพัฒนาที่ดิน (HEMRAJ) ใช้บริษัทย่อยร่วมทุนกับบริษัท โกลว์ พลังงาน (GLOW) สัดส่วน 51% ต่อ 49% จัดตั้งบริษัทใหม่ชื่อ “บริษัท โกลว์ เหมราช วินด์” เพื่อศึกษาความเป็นไปได้และพัฒนาการลงทุนในโครงการโรงไฟฟ้าพลังลม ณ อ.ซับสีทอง จ.ชัยภูมิ โดยมีทุนจดทะเบียนเริ่มต้นจำนวน 10 ล้านบาท 
TPOLY ร่วมทุนพันธมิตร
บริษัท ไทยโพลีคอนส์ ตั้งกิจการร่วมค้า เจวี วินเนอร์ แบ่งปันผลกำไรและความรับผิดชอบของบริษัท 33% บริษัท สยามกรกิจ 34%
บริษัท อินฟีนิท เอนจิเนียริ่ง แอนด์ คอนสทรัคชั่น สัดส่วน 33% เพื่อประมูลงานโครงการต่างๆ จากเจ้าของโครงการ
ตลาดนัดกองทุนรวมกระหึ่ม 7-10 ก.ค. 
นายภากร ปิตธวัชชัย รองผู้จัดการสายงานการตลาด ตลาดหลักทรัพย์แห่งประเทศไทย เปิดเผยว่า ตลาดหลักทรัพย์ฯ จับมือสมาคมบริษัทจัดการลงทุน และ 18 บลจ.ชั้นนำ ร่วมจัด “ตลาดนัดกองทุนรวม Mutual Fund Fair @ Siam Paragon” วันที่ 710 ก.ค.นี้ ณ ศูนย์การค้าสยามพารากอน ชั้น M 
งานครั้งนี้นับเป็นครั้งที่ 8 เน้นการนำเสนอข้อมูลเจาะลึกกองทุนการดูผลการดำเนินงานและสัมมนาเข้ม 15 หัวข้อตลอด 4 วัน พร้อมกระตุ้นให้บริหารพอร์ตผ่านกองทุนรวมประเภทต่างๆ ที่นำมาให้เลือกกว่า 1,295 กองทุน ผ่านแคมเปญ “ทั้งพอร์ตต้องกองทุนรวม”
“ภายในงานจะมีกองทุนรวมถึง 1,295 กองทุน และมีกองทุนใหม่ที่เปิดให้จองซื้อในงานจำนวน 16 กองทุน”